Árokba csapódott egy kocsi – Két autó ütközött össze a bobai elágazásnál (frissítve)
Két személyautó karambolozott, a mentők vizsgálják a helyszínen a sérülteket.
A Jánosházát Celldömölkkel összekötő úton, a Bobára vezető elágazásnál ütközött két autó pénteken kora délután.

Az egyik jármű az út menti árokba csapódott, a másik az úttesten állt meg.

Fotó: Simon István

A celldömölki tűzoltók végzik a műszaki mentést: áramtalanították az árokban lévő autót, a másik járműnél erre nem volt szükség. A baleset és a mentési munkák akadályozzák az érintett útszakasz forgalmát. A balesetben érintett embereket a mentők vizsgálják a helyszínen.

Fotó: Simon István

Frissítés:

15:08 – A Celldömölköt Jánosházával összekötő úton haladt egy Seat, amikor le akart kanyarodni Boba felé, de a mögötte érkező autó vezetője későn vette észre, hogy indexel a Seat, ezért elkezdte előzni. Mikor a hátul haladó autó vezetője észrevette az indexet, visszarántotta a kormányt, és a Seat hátuljának ütközött.

Fotó: Simon István

A balesetben hárman megsérültek, a mentők a helyszínen ápolják őket.
Celldömölk baleset Boba